อยากทราบค่ะ ฉีดยาคุมมา 4 ปีกว่า ครบกำหนดฉีดอีกที่ 12 เมษายน แต่ไม่ได้ไปฉีดแต่ประจำเดือนยังไม่มา พอเดือนนี้มีอาการปวดหัววิงเวียนศรีษะกินข้าวไม่ค่อยได้แล้วมีอาการอ๊วกกินไปนิดเดียวก็แน่นท้อง มีโอกาสตั้งครรภ์ได้ไหมค่ะ
สวัสดีค่ะ หากไม่ได้ไปฉีดยาคุมต่อเนื่อง คือหลังหยุดการฉีดยาคุมไปนั้น ถ้าเป็นชนิดยาคุมทุก 3 เดือนที่เป็นฮอร์โมนเดี่ยว อาจใช้เวลาประมาณ 3-6 เดือนขึ้นไป กว่าจะกลับมาตั้งครรภ์ได้ตามปกติ แต่ในบางรายก็เร็วกว่านั้น และถ้าเป็นชนิดยาคุมฉีดทุก 1 เดือน ก็อาจจะกลับมามีการตกไข่และตั้งครรภ์ได้เร็วกว่าชนิดทุก 3 เดือนดังนั้นจากที่กล่าวมา ถ้าหยุดฉีดยาคุมไปแล้ว มีเพศสัมพันธ์ ประจำเดือนไม่มา มีโอกาสตั้งครรภ์ค่ะ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป อาการอื่นๆดังกล่าวมา ไม่ได้จำเพาะเจาะจงต่อการตั้งครรภ์